**Scrisoare nimănui**

*Alina Drăgan*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Nu știu cum să-mi

Încep

Discursul inept...

Iubesc

Mi-e dor

Disper

Nu mai știu

Dacă trăiesc...

În amintiri si realități

Paralele mă perind,

Ca prin niște

Pagini pe care le-am

citit cândva

În neamintirea mea...

Iluzii neîntâmplate,

Iubiri pierdute,

Prietenii sufocate

De timpi, de orgolii,

De frustrări nedescărcate...

Și frici...frici multe

Mă cutremură...

De ieri, de azi,

De nicăieri,

Frici care mă orbesc

Sau mă întărâtă să

Cred sau să

Mă îndoiesc

De mine, de lume,

Și de viața mea toată...

Speranțe de care mă agăț

Sau prăbușiri în

Care mă mint că mă

Înalț...

Și doare

Doare atât de mult

Lipsa unui cuvânt,

Neînțelesul unui

Gând

Sau simțământul destrămat

În tăceri...în tăceri mii,

Care mă fărâmă încet, încet,

În fluturi mici cu aripi argintii...

Adresez scrisoarea asta

Cuiva care poate a trecut

Pe aici...

...bilet de tăcere

Și de întoarcere la sine...

Și-ntr-o literă se-ascund atât

De multe strofe nevăzute...

Iar inima mea, vai,

Câte a scris pe pereții din care

Nu putea să evadeze...

Iar dacă plânsul meu ar cădea

In vid,

Câtă ploaie s-ar întoarce în cerul ei...

Și câți timpi petrecuți cu mine

Am cărat în spate...

Și câtă singurătate...

Și parcă m-am constrâns prea

Mult...

Și parcă am uitat de mine...

Vioară tăcută plângând

În pustiu...

Nu știu cum să-mi

Sfârșesc

Discursul inept...

Iubesc

Mi-e dor

Disper

Nu mai știu

Dacă trăiesc...